
     Понятието професионално ориентиране има сложно съдържание и различни измерения. То е цялостна система от разнообразни форми и дейности с цел правилен избор на образование и овладяване на професия в зависимост от личните интереси и предпочитания и има съществена роля за удовлетворяване на личните способности. 
    Доброто професионално ориентиране определя оптималното съответствие между качествата на човека и изискванията за дадена професия. Важен елемент на този избор е съобразяването с конкретните социалноикономически потребности на съвремието. Важно в този процес е да се извърши оценка на индивидуалните различия, професионалната подготвеност и професионално значимите качества, необходими в работата. 
     В системата на професионалното ориентиране се открояват три етапа: 
         1) Информация за професията. 
         2) Изучаване на индивидуалните психически особености на личността и нейната професионална насоченост.
         3) Професионална консултация.

I. Цел:
     Една от основните цели на обучението в училище е да подготви учениците за успешна трудова реализация. Затова могат да се формулират следните основни задачи на професионалното ориентиране в основното училище:
  1. Да се запознаят учениците със знания за изискванията на отделните професии и специалности. 
  2. Учениците да се ориентират към осъзнато усвояване на знания и компетенции, които ще са им от полза в бъдещето поприще. 
  3. Да се формира положително отношение към труда във всички негови форми, като основно средство за удовлетворяване на личните и обществени потребности.
  4. Учениците да се стремят да станат свободомислещи, знаещи, можещи, инициативни личности, способни да се справят с предизвикателствата на науката, икономиката и социалния живот.

II. Задачи: 
1. Осигуряване на учениците на специализирана информация за възможностите за продължаване на образованието и подпомагане на професионалното им ориентиране.

2. Възпитаване на умения за самостоятелно вземане на решения за техния училищен и професионален избор.

III. Особености на професионалното развитие за учениците от прогимназиален етап
   Подготовката за работа не се свежда само до избора на професионално училище или гимназия. Професионалното развитие на детето започва от най-ранна възраст и продължава през целия училищен период.
   Изключително важна част от подготовката за трудова кариера е изграждането на ценностната система, нагласи и умения, които помагат или пречат на човека да открива и развива способностите си, да придобива нови знания и да извлича максимална полза от тях, да планира целенасочено и разумно своя жизнен път, да постига успешно целите си. Затова в цялостната работа по отделните предмети през годината е важно да се отделя време и внимание върху уменията за: 
· работа в екип; 
·  събиране и обобщаване на информация; 
· откриване и формулиране на проблеми и въпроси;
·  използване на интернет за търсене и намиране на необходима информация; 
· организиране на работното място;
·  изготвяне на краткосрочен и дългосрочен личен план - определяне и подреждане по важност на задачите за деня, седмицата, срока, годината; 
· представяне на себе си – кратка лична информация, качества, достойнства, слаби страни, амбиции, интереси;
· оценка и самооценка;
· толерантност, емоционална стабилност и волева издръжливост.

IV. Основни методи на работа на комисията и класните ръководители
   Професионалното ориентиране да се организира: 
1. индивидуално с ученика; 
2. с ученика и неговите родители; 
3. с група ученици или с цял клас. 

V. Основни дейности на комисията за професионалното ориентиране: 
· Информиране: предоставяне на значима и актуална информация за вземане на решения в образователен и професионален план, насочване към източници за допълнителна информация; съдействие за обработване и използване на информацията; 
· Оценяване: използване на тестови и игрови методи за установяване и оценка на значимите качества, интересите, предпочитанията и ценностите на учениците; 
· Съветване: При поискване от родителите даване на предложения и препоръки относно избора на учебно заведение.


VI. График на дейностите:

1. Оказване на конкретна помощ на класните ръководители при реализирането на часа на класа по проблемите на професионалното ориентиране.
                                                                        Срок: постоянен
                                                                                 Отг.: Ванина Иванова

2. Провеждане на  сбирки с класните ръководители за координиране на работата по професионалното и образователно ориентиране на учениците.
Срок: в началото на всеки учебен срок
                    Отг.: комисията

3. Провеждане на тест „Моите интереси” с учениците от VІ и VІІ клас.
                                                 Срок: м. март 2026г.
                                                                    Отг.: Ванина Иванова, кл. р-ли, 
експерти от Център по кариерно ориентиране


4. Диагностициране на учениците от VІІ клас във връзка с професионалното им ориентиране.
                                                    Срок: януари – март 2026г.
                                             Отг.: Ванина Иванова,
 членовете на комисията, кл. р-ли,
   експерт от Център по кариерно ориентиране


5. Възпитаване и развиване на умения за самостоятелно вземане на решение от учениците за избор на училище, при провеждането на часовете по различни учебни дисциплини.
            Срок: постоянен
Отг.: учителите, членовете на комисията

6. Провеждане на час на класа по повод наредбата за организирането и провеждането на приема в средните училища и утвърдения план-прием на тези училища.
                                  Срок: март – април 2026г. 
                                         Отг.: кл. р-ли, Ванина Иванова

7. Провеждане на родителски срещи по повод разглеждането на наредбата за организирането и провеждането на приема в средните училища и утвърдения план-прием на тези училища.
                                   Срок: март – април 2026г. 

                               Отг.: директор, кл. р-ли, Ванина Иванова

8. Организиране на посещение на „Панорама на варненските училища” за ученици и техните родители.
                                                              Срок: април – май  2026г.
Отг.: кл. р-ли, Ванина Иванова

9. Изготвяне на информация  за средните училища в града, учебно-възпитателния процес и кратка характеристика на професиите, предлагани в тях.
                                                                         Срок: м. април 2026г.
Отг.: членовете на комисията,
експерти от Център по кариерно ориентиране


10.  Изготвяне на табло „За Вас кандидат-гимназисти”.
                                                       Срок: м. май 2026г.
Отг.: членовете на комисията

11.  Предоставяне на възможност представители на училища да разяснят пред ученици и родители особеностите на обучение в тях и професиите, които предлагат.
Срок: по време на родителски срещи/час на класа
                    Отг.: членовете на комисията, кл. р-ли

12.  Организиране на дежурства за даване на информация и консултация по време на кандидат-гимназистката кампания.
                                                       Срок: м. юли 2026г. 
Отг.: членовете на комисията


     Планът е приет с решение на Педагогическия съвет – протокол № 13/10.09.2024г., и заповед на директора № РД 07-1936/ 13.09.2024г.        

